turjo4nis/wikipedia-bn-dump-20250701 huggingface dataset:
মোস্তফা আনোয়ার (পরিচালক)

মোস্তফা আনোয়ার ছিলেন একজন বাংলাদেশী চলচ্চিত্র পরিচালক, যিনি অবুঝ হৃদয়, কাজল লতা, আঁখি মিলন, কাশেম মালার প্রেম, পুষ্পমালা, সমর্পণ, বাংলার মা, আশ্রয়, ও ফাঁসির মতো চলচ্চিত্র নির্মাণের জন্য পরিচিত। তিনি ময়মনসিংহের জামালপুর জেলায় জন্মগ্রহণ করেন এবং ২০১৫ সালের ১২ মে মৃত্যুবরণ করেন। মৃত্যুকালে তিনি দুই ছেলে ও এক মেয়ে রেখে যান।

তিনি রাজ্জাক, আলমগীর, জাফর ইকবাল, ইলিয়াস কাঞ্চন, সুচরিতা ও ববিতার মতো অভিনেতাদের সঙ্গে কাজ করেছেন।

তাঁর চলচ্চিত্রগুলিতে ব্যবহৃত বেশ কয়েকটি নেপথ্য গান যেমনঃ তুমি আমার জীবন (আবুঝ হৃদয়), আমার গরুর গাড়িতে বাউ সাজিয়ে (আঁখি মিলন), এবং এই রাত ডাকে ওই চাঁদ ডাকে এই তোমায় আমায় (কাজল লতা) হল সময়কালের জনপ্রিয় কিছু গান। তিনি পাকিস্তান এয়ার ফোর্স (পিএএফ) যোগদানের মাধ্যমে তার কর্মজীবন শুরু করেন কিন্তু তিনি চলচ্চিত্রে শিল্পে তার কর্মজীবন প্রতিষ্ঠিত করার জন্য সেখান থেকে বেরিয়ে যান। তিনি জহির রায়হানের সাথে সহকারী চলচ্চিত্র নির্মাতা হিসেবে কাজ করেন, পরে তিনি ফেরারি চলচ্চিত্রের মাধ্যমে আত্মপ্রকাশ করেন। তাঁর মৃত্যুর পরে ইলিয়াস কাঞ্চন বলেছিলেন, "দেশের চলচ্চিত্র শিল্প তার প্রতিভার স্বীকৃতি দিতে ব্যর্থ হয়েছে", তার দীর্ঘকালীন সহকারী ও পরিচালক বজলুর রহমান বলেছিলেন, "তিনি বহু বছর ধরে স্ব-আরোপিত প্রচ্ছন্নতা বাস করছিলেন এবং নিরবে মারা গেছেন।"

তথ্যসূত্র 

২০১৫-এ মৃত্যু
বাংলাদেশী চলচ্চিত্র পরিচালক
জামালপুর জেলার ব্যক্তি
১৯৩৮-এ জন্ম
নিতাশা কাউল

নিতাশা কাউল একজন কাশ্মীরি বংশোদ্ভূত কবি, লেখক এবং লন্ডন ভিত্তিক শিক্ষাবিদ। ২০০৯ সালে তিনি রেসিডিউ নামক একটি উপন্যাস লিখেছিলেন, যা ছিল কোনো কাশ্মীরি মহিলার ইংরেজি ভাষায় লেখা প্রথম উপন্যাস। ২০০৯ সালের ম্যান এশিয়ান লিটারারি পুরস্কারের সংক্ষিপ্ত তালিকায় তিনি স্থান পেয়েছিলেন।

প্রারম্ভিক জীবন ও শিক্ষা 
কাউল দিল্লিতে বেড়ে ওঠেন। তিনি তার স্কুল জীবন কাটিয়েছেন সেন্ট থমাস স্কুলে। এরপর তিনি শ্রী রাম কলেজ অফ কমার্স থেকে অর্থনীতিতে স্নাতকডিগ্রি অর্জন করেন। তারপর ইউনিভার্সিটি অব হাল থেকে স্নাতকোত্তর সম্পন্ন করেন এবং সেখান থেকেই ২০০৩ সালে অর্থনীতি ও দর্শনশাস্ত্রে ডক্টরেট ডিগ্রি অর্জন করেন। তার ডক্টরাল থিসিস বিষয় ছিল ওয়ার্ল্ড অফ ইকোনমিক এপিস্টেমোলজির: রি-ইমাজিনিং থিওরি অ্যান্ড ডিফারেন্স।

ক্যারিয়ার 
২০০২ সাল থেকে ২০০৭ সাল পর্যন্ত কাউল ইউনিভার্সিটি অব বাথের অর্থনীতি বিভাগের একজন প্রভাষক হিসাবে এবং ব্রিস্টল বিজনেস স্কুলের অর্থনীতি বিভাগের একজন সহকারী অধ্যাপক হিসাবে দায়িত্ব পালন করেছেন। এরপর ২০১০ সালে তিনি ভুটানের রয়্যাল থিম্পু কলেজে ক্রিয়েটিভ রাইটিংয়ের সহযোগী অধ্যাপক হিসাবে যোগদান করেন। বর্তমানে তিনি ওয়েস্টমিনস্টার বিশ্ববিদ্যালয়ের রাজনীতি ও আন্তর্জাতিক সম্পর্ক বিভাগের একজন সহযোগী অধ্যাপক হিসেবে দায়িত্ব পালন করছেন। তিনি বর্তমানে যেসব বিষয় নিয়ে উৎসাহী এবং গবেষণা করছেন সেগুলোর মধ্যে উল্লেখযোগ্য হল: নারীবাদী বিভিন্ন বিষয় বিশেষত কাশ্মীরি নারী সম্পর্কিত বিষয়াদি, ভারতে মাসকুলার নিও-লিবারেল জাতীয়তাবাদের উত্থান এবং ভারতের ডানপন্থী রাজনীতি সম্পর্কে বিশ্লেষণ।

২০১৯ সালে ভারত কর্তৃক জম্মু ও কাশ্মীরের বিশেষ মর্যাদা প্রত্যাহার করার পরবর্তী ঘটনাপ্রবাহে অঞ্চলটির মানবাধিকার পরিস্থিতি সম্পর্কে মার্কিন যুক্তরাষ্ট্রের পররাষ্ট্র বিষয়ক একটি কমিটির শুনানির আয়োজন করে। ২২ অক্টোবর অনুষ্ঠিত সেই শুনানিতে ড. নিতাশা কাউল একজন অন্যতম প্রধান সাক্ষী হিসাবে উপস্থিত ছিলেন।  সেখানে কাউল ভারতীয় ও পাকিস্তান শাসিত কাশ্মীরে মানবাধিকার লঙ্ঘন এবং গণতান্ত্রিক নীতি সম্পর্কে ইউএনএইচসিআর প্রণীত রিপোর্ট উপস্থাপনের পাশাপাশি ভারতের ভূখণ্ডে যোগাযোগের সুযোগ সুবিধা, সাম্প্রতিক আন্দোলন কঠোরভাবে দমন করা এবং গণ-গ্রেফতার সম্পর্কেও বক্তব্য রাখেন।

বই 
নিতাশার লেখা প্রথম বইয়ের নাম ইমাজিনিং ইকোনমিক্স আদারওয়াইস: এনকাউন্টারস উইথ আইডেন্টিটি / ডিফারেন্স। ২০০৭ সালে লেখা এ বইটি ছিল অর্থনীতি এবং দর্শনের উপর একটি প্রকরণগ্রন্থ যা বিভিন্ন বিষয়ের সমন্বয়ে রচিত হয়েছিল।

তিনি রেসিডিউ নামক একটি ইংরেজি উপন্যাস লিখেছিলেন। এটি আসলে কোনো কাশ্মীরি নারীর লেখা প্রথম ইংরেজি উপন্যাস। এজন্য ২০০৯ সালের ম্যান এশিয়ান লিটারারি পুরস্কারের সংক্ষিপ্ত তালিকায় তাকে অন্তর্ভুক্ত করা হয়েছিল।

তথ্যসূত্র

বহিঃসংযোগ 
 
 নিতাশা কাউল  ওপেন ডেমোক্রেসি ডট নেট

জীবিত ব্যক্তি
ভারতীয় নারী কবি
জম্মু ও কাশ্মীরের ব্যক্তি
ভারতীয় শিক্ষাবিদ
১৯৭৬-এ জন্ম
২১শ শতাব্দীর ভারতীয় ঔপন্যাসিক
২১শ শতাব্দীর ভারতীয় কবি
২১শ শতাব্দীর ভারতীয় সমাজ বিজ্ঞানী
ভারতীয় নারী ঔপন্যাসিক
ভারতীয় রাজনৈতিক লেখক
ভারতীয় সমাজবিজ্ঞানী
২১শ শতাব্দীর ভারতীয় লেখিকা
২১শ শতাব্দীর ভারতীয় অ-কল্পকাহিনী লেখক
২১শ শতাব্দীর ভারতীয় নারী বিজ্ঞানী
২১শ শতাব্দীর ভারতীয় নারী শিক্ষাবিদ
জম্মু ও কাশ্মীরের লেখিকা
আব্দুস সাত্তার (দ্ব্যর্থতা নিরসন)

আব্দুস সাত্তার নামটি দিয়ে বোঝানো হতে পারে:

 আবদুস সাত্তার (রাষ্ট্রপতি) – বাংলাদেশের সাবেক রাষ্ট্রপতি।
 আবদুস সাত্তার (বীর বিক্রম) – মুক্তিযুদ্ধের খেতাবপ্রাপ্ত মুক্তিযোদ্ধা।

রাজনীতিবিদ 

 আব্দুস সাত্তার (রাজনীতিবিদ) – বাংলাদেশী রাজনীতিবিদ ও ময়মনসিংহ-৮ আসনের সাবেক সংসদ সদস্য।
 আব্দুস সাত্তার (জামালপুরের রাজনীতিবিদ) - বাংলাদেশী রাজনীতিবিদ ও জামালপুর-১ আসনের সাবেক সংসদ সদস্য।
 আব্দুস সাত্তার (ঝিনাইদহের রাজনীতিবিদ) - বাংলাদেশী রাজনীতিবিদ ও ঝিনাইদহ-৪ আসনের সাবেক সংসদ সদস্য।
 আবদুস সাত্তার (টাঙ্গাইলের রাজনীতিবিদ) – ১৯৭৩ সালের প্রথম জাতীয় সংসদ সদস্য।
 আবদুস সাত্তার (নারায়ণগঞ্জের রাজনীতিবিদ) – বাংলাদেশের রাজনীতিবিদ ও সাবেক সাংসদ।
 আবদুল সাত্তার আকন – বাংলাদেশী রাজনীতিবিদ ও বাগেরহাট-৪ আসনের সাবেক সংসদ সদস্য।
 আবদুস সাত্তার মন্ডল - রাজশাহী-৪ থেকে নির্বাচিত সংসদ সদস্য ও বিএনপির রাজনীতিবিদ।

আরো দেখুন 

 মোঃ আব্দুস সাত্তার -- যশোর বিজ্ঞান ও প্রযুক্তি বিশ্ববিদ্যালয়ের সাবেক উপাচার্য, ইসলামী বিশ্ববিদ্যালয়, বাংলাদেশের শিক্ষক।
আব্দুস সাত্তার (জামালপুরের রাজনীতিবিদ)

আব্দুস সাত্তার (যিনি এম এ সাত্তার নামেও পরিচিত) হলেন বাংলাদেশের একজন রাজনীতিবিদ। এরশাদের মন্ত্রীসভায় তিনি প্রতিমন্ত্রী ও মন্ত্রী ছিলেন। তিনি জামালপুর-১ আসনের সংসদ সদস্য ছিলেন।

জন্ম 
আব্দুস সাত্তার জামালপুর জেলার বকশীগঞ্জ উপজেলায় জন্মগ্রহণ করেন।

রাজনৈতিক জীবন 
আব্দুস সাত্তার জাতীয় পার্টির প্রেসিডিয়াম সদস্য ও জামালপুর জেলা জাতীয় পার্টির সভাপতি।

তিনি ১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে প্রতীক নিয়ে প্রথমবার সংসদ সদস্য নির্বাচিত হয়ে ছিলেন।

সংসদ সদস্য নির্বাচিত হওয়ার পর তিনি জাতীয় পার্টিতে যোগ দেন।

তিনি ৯ জুলাই ১৯৮৬ থেকে ৩০ নভেম্বর ১৯৮৬ সাল পর্যন্ত বাণিজ্য প্রতিমন্ত্রী ছিলেন।

বেসামরিক বিমান পরিবহন ও পর্যটন প্রতিমন্ত্রী হিসেবে তিনি ৩০ নভেম্বর ১৯৮৬ থেকে ২৭ মার্চ ১৯৮৮ সাল পর্যন্ত দায়িত্ব পালন করেন।

১৯৮৮ সালের চতুর্থ জাতীয় সংসদে জামালপুর-১ আসন থেকে জাতীয় পার্টির প্রার্থী হিসেবে তিনি পুনরায় সংসদ সদস্য নির্বাচিত হন।

তিনি ২৭ মার্চ ১৯৮৮ থেকে ১০ ডিসেম্বর ১৯৮৮ সাল পর্যন্ত বেসামরিক বিমান পরিবহন ও পর্যটন মন্ত্রী ছিলেন।

বাণিজ্যমন্ত্রী হিসেবে তিনি ১০ ডিসেম্বর ১৯৮৮ থেকে ২ মে ১৯৯০ সাল পর্যন্ত দায়িত্ব পালন করেন।

মৎস্য ও প্রাণিসম্পদমন্ত্রী হিসেবে তিনি ৩ মে ১৯৯০ থেকে ৩১ জুলাই ১৯৯০ সাল পর্যন্ত দায়িত্ব পালন করেন।

তিনি শিল্পমন্ত্রী হিসেবে ৪ আগস্ট ১৯৯০ থেকে ৬ ডিসেম্বর ১৯৯০ সাল পর্যন্ত দায়িত্ব পালন করেন।

১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি জামালপুর-১ আসন থেকে জাতীয় পার্টির প্রার্থী হিসেবে অংশ নিয়ে পরাজিত হন।

তথ্যসূত্র 

জীবিত ব্যক্তি
জামালপুর জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
জন্মের বছর অনুপস্থিত (জীবিত ব্যক্তি)
বাংলাদেশের বেসামরিক বিমান পরিবহন ও পর্যটন মন্ত্রী
এরশাদের মন্ত্রিসভার সদস্য
বাংলাদেশের বাণিজ্য প্রতিমন্ত্রী
বাংলাদেশের বাণিজ্যমন্ত্রী
বাংলাদেশের শিল্পমন্ত্রী
বাংলাদেশের বেসামরিক বিমান পরিবহন ও পর্যটন প্রতিমন্ত্রী
মতিউর রহমান (কুড়িগ্রামের রাজনীতিবিদ)

মতিউর রহমান জাতীয় পার্টির রাজনীতিবিদ ও কুড়িগ্রাম-৩ আসনের সাবেক সংসদ সদস্য।

জন্ম ও প্রাথমিক জীবন 
মতিউর রহমান কুড়িগ্রাম জেলায় জন্মগ্রহণ করেন।

রাজনৈতিক ও কর্মজীবন 
মতিউর রহমান জাতীয় পার্টির সমর্থন নিয়ে ২০০১ সালের অষ্টম জাতীয় নির্বাচনে অংশ নিয়ে কুড়িগ্রাম-৩ আসন থেকে সংসদ সদস্য নির্বাচিত হয়েছিলেন। ২০০৮ সালের নবম জাতীয় সংসদ নির্বাচনে তিনি বিএনপির মনোনয়ন নিয়ে একই আসন থেকে পরাজিত হন।

আরও দেখুন 

 অষ্টম জাতীয় সংসদ সদস্যদের তালিকা

তথ্যসূত্র 

জীবিত ব্যক্তি
কুড়িগ্রাম জেলার রাজনীতিবিদ
জাতীয় পার্টির সাবেক রাজনীতিবিদ
বাংলাদেশ জাতীয়তাবাদী দলের রাজনীতিবিদ
অষ্টম জাতীয় সংসদ সদস্য
জাতীয় পার্টির রাজনীতিবিদ
মোহাম্মদ আলী (নোয়াখালীর রাজনীতিবিদ)

মোহাম্মদ আলী বাংলাদেশ আওয়ামী লীগের রাজনীতিবিদ ও নোয়াখালী-৬ (হাতিয়া) আসনের বর্তমান  সংসদ সদস্য।

জন্ম ও প্রাথমিক জীবন 
মোহাম্মদ আলী ৭ এপ্রিল ১৯৬১ সালের সালে নোয়াখালী জেলার হাতিয়া উপজেলার চরকৈলাশ গ্রামে জন্মগ্রহণ করেন।  তিনি স্নাতক ডিগ্রী অর্জন করেন। তার পিতা আবদুল মালেক ছিলেন আইনজীবী। তিনি (আবদুল মালেক) নোয়াখালীতে পাবলিক প্রসিকিউটর হিসেবে দায়িত্ব পালন করে হাইকোর্টে আইন পেশায় শুরু করেন। পাঁচ ভাইয়ের মধ্যে তিনি সবার বড়।

রাজনৈতিক ও কর্মজীবন 
মোহাম্মদ আলী ছাত্রজীবনে বামপন্থী রাজনীতিবিদ ছিলেন। পরে যোগ দেন বাংলাদেশ জাতীয়তাবাদী যুবদলে। এর পর জাতীয় পার্টিতে যোগ দেন। তিনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টি সমর্থন নিয়ে নোয়াখালী-৬ (হাতিয়া) আসন থেকে প্রথমবার সংসদ সদস্য নির্বাচিত হয়ে ছিলেন। এর পর ১৯৮৮ সালের চতুর্থ জাতীয় সংসদে একই আসন থেকে তিনি জাতীয় পার্টি সমর্থনে পুনরায় সাংসদ নির্বাচিত হন। ১৯৯১ ও ১৯৯৬ সালের নির্বাচনে জাতীয় পার্টি থেকে নির্বাচন করে হেরে যান তিনি। ১৯৯৬ সালে আওয়ামী লীগ সরকার গঠন করলে নোয়াখালী জেলা আওয়ামী লীগের তৎকালীন সভাপতি মাহমুদুর রহমান বেলায়েতের হাত ধরে আওয়ামী লীগে যোগ দিয়ে হাতিয়া উপজেলা আওয়ামী লীগের সভাপতির দায়িত্ব পান। ২০০১ সালের অষ্টম জাতীয় সংসদ নির্বাচনে তিনি একই আসন থেকে আওয়ামী লীগের মনোনয়ন না পেয়ে চট্টগ্রাম বিভাগের একমাত্র স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। উল্লেখ্য,২০০১ পরবর্তী সময়ে হাতিয়ার চরাঞ্চলে র‍্যাব-পুলিশ কর্তৃক বিচারবহির্ভূত হত্যাকান্ডের প্রতিবাদে টেলিভিশন টকশোতে সরব ভূমিকার জন্য তিনি প্রশংসিত।

২০০৮ সালের নবম জাতীয় সংসদ নির্বাচনে তিনি আওয়ামী লীগ থেকে মনোনয়ন পেলেও ঋণখেলাপি হওয়ায় মনোনয়নপত্র বাতিল হলে তার স্ত্রী আয়েশা ফেরদাউস স্বতন্ত্র নির্বাচন করে হেরে যান। আয়েশা ফেরদাউস ২০১৪ ও ২০১৯ সালে আওয়ামী লীগের প্রার্থী হিসেবে নির্বাচিত সংসদ সদস্য। সর্বশেষ ২০২৪ সালে দ্বাদশ জাতীয় সংসদ নির্বাচনে আওয়ামী লীগের প্রার্থী হিসেবে জয়লাভ করে।পরবর্তীতে সরকার পতন হলে তিনি পদ হারান।

আরও দেখুন 
 তৃতীয় জাতীয় সংসদ সদস্যদের তালিকা
 চতুর্থ জাতীয় সংসদ সদস্যদের তালিকা
অষ্টম জাতীয় সংসদ সদস্যদের তালিকা

তথ্যসূত্র 

জীবিত ব্যক্তি
১৯৬১-এ জন্ম
নোয়াখালী জেলার রাজনীতিবিদ
জাতীয় পার্টির সাবেক রাজনীতিবিদ
বাংলাদেশ আওয়ামী লীগের রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
অষ্টম জাতীয় সংসদ সদস্য
বাংলাদেশের স্বতন্ত্র রাজনীতিবিদ
২০শ শতাব্দীর বাঙালি
দ্বাদশ জাতীয় সংসদ সদস্য
ওয়ালী উল্লাহ (দ্ব্যর্থতা নিরসন)

ওয়ালী উল্লাহ নামটি দিয়ে বোঝানো হতে পারে-

 ওয়ালী উল্লাহ -বীর বিক্রম খেতাব প্রাপ্ত মুক্তিযোদ্ধা।
 ওয়ালী উল্লাহ (রাজনীতিবিদ) -বাংলাদেশী রাজনীতিবিদ ও নোয়াখালী-৬ আসনের সাবেক সংসদ সদস্য।

আরও দেখুন 

 ওয়ালী উল্লাহ নওজোয়ান -বাংলাদেশী রাজনীতিবিদ ও সাবেক সংসদ সদস্য।
 ওয়ালিউল্লাহ পাটোয়ারী -শিক্ষায় স্বাধীনতা পুরস্কার প্রাপ্ত বাংলাদেশী শিক্ষাবিদ।
ওয়ালী উল্লাহ (রাজনীতিবিদ)

ওয়ালী উল্লাহ বাংলাদেশ আওয়ামী লীগের রাজনীতিবিদ ও নোয়াখালী-৬ আসনের প্রাক্তন সংসদ সদস্য ও বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধা।

জন্ম ও প্রাথমিক জীবন 
অধ্যাপক ওয়ালী উল্লাহ নোয়াখালী জেলার হাতিয়া উপজেলায় জন্মগ্রহণ করেন।

রাজনৈতিক ও কর্মজীবন 
মোহাম্মদ ওয়ালী উল্লাহ হাতিয়া উপজেলা আওয়ামী লীগের সাবেক সভাপতি ছিলেন। তিনি ১৯৯১ সালের পঞ্চম জাতীয় নির্বাচনে নোয়াখালী-৬ (হাতিয়া) আসন থেকে সংসদ সদস্য নির্বাচিত হয়েছিলেন।

মৃত্যু 
১৮ মে ২০২৪ সালে তিনি ঢাকায় মৃত্যুবরণ করেন। একই দিনে তাকে তার জন্মস্থান হাতিয়ায় গার্ড অব অনারের সাথে দাফন করা হয়।

আরও দেখুন 

 পঞ্চম জাতীয় সংসদ সদস্যদের তালিকা

তথ্যসূত্র 

জীবিত ব্যক্তি
নোয়াখালী জেলার রাজনীতিবিদ
বাংলাদেশ আওয়ামী লীগের রাজনীতিবিদ
পঞ্চম জাতীয় সংসদ সদস্য
মনিরুল হক চৌধুরী

মনিরুল হক চৌধুরী বাংলাদেশ জাতীয়তাবাদী দলের রাজনীতিবিদ তিনি ১৯৪৬ সালে জন্মগ্রহণ করেন, মুক্তিযুদ্ধের সংগঠক ও কুমিল্লা-৯ আসনের সাবেক সংসদ সদস্য।

জন্ম ও প্রাথমিক জীবন 
মনিরুল হক চৌধুরী কুমিল্লা জেলার সদর দক্ষিণ উপজেলা নোয়গ্রাম নামক গ্রামে ১৯৪৬ সালে জন্মগ্রহণ করেন।

রাজনৈতিক ও কর্মজীবন 
মনিরুল হক চৌধুরী ১৯৭৪ সাল থেকে ১৯৭৫ সাল পর্যন্ত বাংলাদেশ ছাত্রলীগের সভাপতি ছিলেন। পরে তিনি জাতীয় পার্টি হয়ে বাংলাদেশ জাতীয়তাবাদী দলে যোগ দেন। বিএনপির চেয়ারপারসনের উপদেষ্টা ও জাতীয় ঐক্যফ্রন্টের সমন্বয়ক তিনি। ১৯৮৮ সালের তৃতীয় জাতীয় সংসদ নির্বাচনে তিনি জাতীয় পার্টির মনোনয়নে কুমিল্লা-৯ আসন থেকে প্রথমবার সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় নির্বাচনে তিনি একই আসন থেকে জাতীয় পার্টির হয়ে পুনরায় সংসদ সদস্য নির্বাচিত হন। ১৯৯৬ সালের জাতীয় নির্বাচনে তিনি জাতীয় পার্টির প্রার্থী হয়ে পরাজিত হন। ২০০১ সালের অষ্টম জাতীয় সংসদ নির্বাচনে তিনি একই আসন থেকে বিএনপির মনোনয়নে পুনরায় সংসদ সদস্য নির্বাচিত হন। ২০১৮ সালের নির্বাচনে বাংলাদেশ জাতীয়তাবাদী দলে কুমিল্লা-১০ আসনের প্রার্থী ছিলেন তিনি।

আরও দেখুন 

 চতুর্থ জাতীয় সংসদ সদস্যদের তালিকা
 পঞ্চম জাতীয় সংসদ সদস্যদের তালিকা
 অষ্টম জাতীয় সংসদ সদস্যদের তালিকা

তথ্যসূত্র 

জীবিত ব্যক্তি
কুমিল্লা জেলার রাজনীতিবিদ
জাতীয় পার্টির সাবেক রাজনীতিবিদ
বাংলাদেশ জাতীয়তাবাদী দলের রাজনীতিবিদ
চতুর্থ জাতীয় সংসদ সদস্য
পঞ্চম জাতীয় সংসদ সদস্য
অষ্টম জাতীয় সংসদ সদস্য
কুমিল্লা জেলার মুক্তিযোদ্ধা
কুমিল্লা জেলার ব্যক্তি
জাতীয় পার্টির রাজনীতিবিদ
১৯৪৬-এ জন্ম
আমিন উর রশিদ ইয়াছিন

আমিন উর রশিদ ইয়াছিন বাংলাদেশ জাতীয়তাবাদী দলের রাজনীতিবিদ ও কুমিল্লা-৯ আসনের সাবেক সংসদ সদস্য।

জন্ম ও প্রাথমিক জীবন 
আমিন উর রশিদ ইয়াছিন কুমিল্লা জেলায় জন্মগ্রহণ করেন।

রাজনৈতিক ও কর্মজীবন 
আমিন উর রশিদ ইয়াছিন কুমিল্লা জেলা বিএনপির সাধারণ সম্পাদক। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে কুমিল্লা-৯ আসনে থেকে সংসদ সদস্য নির্বাচিত হয়েছিলেন। ২০০৮ ও ২০১৮ সালের নির্বাচনে তিনি বাংলাদেশ জাতীয়তাবাদী দলের প্রার্থী হিসেবে কুমিল্লা-৬ থেকে পরাজিত হন।

আরও দেখুন 

 ষষ্ঠ জাতীয় সংসদ সদস্যদের তালিকা

তথ্যসূত্র 

জীবিত ব্যক্তি
কুমিল্লা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
এস এ খালেক

এস এ খালেক (মৃত্যু ৫ জানুয়ারি ২০২৫) ছিলেন বাংলাদেশ জাতীয়তাবাদী দলের রাজনীতিবিদ এবং বাংলাদেশ জাতীয় সংসদের সাবেক সদস্য।

জন্ম ও প্রাথমিক জীবন 
এস এ খালেক ঢাকা জেলায় জন্মগ্রহণ করেন।

রাজনৈতিক ও কর্মজীবন 
এস এ খালেক বিএনপির নির্বাহী কমিটির এই সদস্য। তিনি অবিভক্ত ঢাকার ডেপুটি মেয়র হিসেবে দায়িত্ব পালন করেছেন। তিনি জিয়াউর রহমানের হাত ধরে বাংলাদেশ জাতীয়তাবাদী দলে যোগ দিয়ে ১৮ ফেব্রুয়ারি ১৯৭৯ সালে অনুষ্ঠিত দ্বিতীয় জাতীয় সংসদ নির্বাচনে তৎকালীন ঢাকা-১৪ আসন থেকে প্রথমবার সংসদ সদস্য নির্বাচিত হয়েছিলেন। ৭ মে ১৯৮৬ সালে অনুষ্ঠিত তৃতীয় জাতীয় সংসদ নির্বাচন ও ৩ মার্চ ১৯৮৮ সালে অনুষ্ঠিত চতুর্থ জাতীয় সংসদ নির্বাচনে তিনি জাতীয় পার্টির মনোনয়নে ঢাকা-১১ আসন থেকে সংসদ সদস্য নির্বাচিত হন। ফেব্রুয়ারি ১৯৯৬ সালের ষষ্ঠ জাতীয় নির্বাচনের পূর্বে তিনি পুনরায় বিএনপিতে ফিরে সংসদ সদস্য নির্বাচিত হন। সর্বশেষ ২০০১ সালে অষ্টম জাতীয় সংসদ নির্বাচনে ঢাকা-১১ আসন থেকে বাংলাদেশ জাতীয়তাবাদী দলে প্রার্থী হিসেবে সংসদ সদস্য নির্বাচিত হয়েছিলেন। ২০০৮ সালের নবম জাতীয় সংসদ নির্বাচনে ঢাকা-১৪ আসন থেকে বিএনপির মনোনয়নে অংশ নিয়ে পরাজিত হন তিনি।

তথ্যসূত্র 

ঢাকা জেলার রাজনীতিবিদ
জাতীয় পার্টির সাবেক রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
চতুর্থ জাতীয় সংসদ সদস্য
ষষ্ঠ জাতীয় সংসদ সদস্য
অষ্টম জাতীয় সংসদ সদস্য
ঢাকা জেলার ব্যক্তি
২০২৫-এ মৃত্যু
আগারাম কবরস্থান

আগারাম কবরস্থান ব্যাঙ্গালোরের একটি পুরানো প্রোটেস্ট্যান্ট কবরস্থান। আর্মি সার্ভিস কর্পসের জমির অভ্যন্তরে এবং সেনা অফিসার মেসের পিছনে অবস্থিত এই কবরস্থানটি বেঙ্গালুরুর প্রাচীনতম খ্রিস্টান কবরস্থান। এখানে সর্বসাধারণের প্রবেশ সীমিত। এখানে থাকা প্রাচীনতম কবরটি হল ১৮০৮ সালের সার্জেন মেজর কেলির যিনি ৫৯তম রেজিমেন্টের ছিলেন। দুটি ৪০ ফুট আয়নিক কলাম তাঁর মহামান্য ১৩তম লাইট ড্রাগনস অফিসারদের স্মরণ করে নির্মিত হয়েছে। কবরস্থানটি ১৮৭০ সাল পর্যন্ত ব্যবহৃত হয়েছিল। কবরস্থানটিতে অত্যধিক কবর দেয়া হয়েছিল এবং অ্যাডমিরাল অস্কার স্ট্যানলি ডওসনের উদ্যোগের মাধ্যমে কবরস্থানটি আংশিকভাবে পুনরুদ্ধার করা হয়েছিল।

তথ্যসূত্র

বহিঃসংযোগ 

 অগ্রাম কবরস্থান
 কবরের তালিকা 

ভারতের কবরস্থান
১৮০৮-এ ব্রিটিশ ভারতে প্রতিষ্ঠিত
বেঙ্গালুরুর ভবন ও স্থাপনা
এস এ সুলতান টিটু

এস এ সুলতান টিটু বাংলাদেশ জাতীয়তাবাদী দলের রাজনীতিবিদ ও চাঁদপুর-৪ (বর্তমানে- চাঁদপুর-৩) আসনের সাবেক সংসদ সদস্য। তিনি বাংলাদেশ ফুটবল ফেডারেশনের সভাপতি ছিলেন।

জন্ম ও প্রাথমিক জীবন 
এস এ সুলতান টিটু চাঁদপুর জেলায় জন্মগ্রহণ করেন।

রাজনৈতিক ও কর্মজীবন 
এস এ সুলতান টিটু চাঁদপুর জেলা বিএনপির ৪ বারের সাবেক সভাপতি। তিনি ২০০১ সালের অষ্টম জাতীয় সংসদ নির্বাচনে চাঁদপুর-৪ (তৎকালিন - চাঁদপুর সদর) আসন থেকে সংসদ সদস্য নির্বাচিত হয়েছিলেন।

আরও দেখুন 

 অষ্টম জাতীয় সংসদ সদস্যদের তালিকা

তথ্যসূত্র 

জীবিত ব্যক্তি
চাঁদপুর জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
অষ্টম জাতীয় সংসদ সদস্য
দেলোয়ার হোসেন (রাজনীতিবিদ)

দেলোয়ার হোসেন ছিলেন বাংলাদেশ আওয়ামী লীগের রাজনীতিবিদ ও বরগুনা-১ (আমতলী, তালতলী ও বরগুনা সদর) আসনের সাবেক স্বতন্ত্র সংসদ সদস্য।

জন্ম ও প্রাথমিক জীবন 
দেলোয়ার হোসেন বরগুনা জেলায় জন্মগ্রহণ করেন।

রাজনৈতিক ও কর্মজীবন 
দেলোয়ার হোসেন ছাত্রাবস্থায় ঊনসত্তরের গণঅভ্যুত্থানে অংশগ্রহণ করেন। ১৯৭৭ সাল থেকে ১৯৮১ সাল পর্যন্ত তিনি বরগুনা জেলা ছাত্রলীগের সভাপতি ছিলেন। ১৯৮৩ সালে তিনি ইউনিয়ন পরিষদের চেয়ারম্যান নির্বাচিত হন। ১৯৮৭ সালে সফল চেয়ারম্যান হিসেবে রাষ্ট্রীয় পুরস্কার পান। ১৯৯০ সালে ইউনিয়ন চেয়ারম্যান পদ থেকে পদত্যাগ করে উপজেলা পরিষদ নির্বাচনে অংশগ্রহণ করে নির্বাচিত হন। তিনি ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হন।

২০০৮ ও ২০১৪ সালের জাতীয় নির্বাচনেও তিনি স্বতন্ত্রভাবে অংশ নিয়ে পরাজিত হন।

মৃত্যু 
২০২৩ সালের ১২ জানুয়ারি কিডনিজনিত অসুস্থতার কারণে সকাল ৭:০০ ঘটিকায় চিকিৎসারত অবস্থায় বরিশাল শের-ই-বাংলা মেডকেল কলেজ ও হাসপাতালে মৃত্যুবরণ করেন।

আরও দেখুন 
 অষ্টম জাতীয় সংসদ সদস্যদের তালিকা

তথ্যসূত্র 

২০২৩-এ মৃত্যু
বরগুনা জেলার রাজনীতিবিদ
বাংলাদেশ আওয়ামী লীগের রাজনীতিবিদ
অষ্টম জাতীয় সংসদ সদস্য
১৯৫০-এর দশকে জন্ম
বাংলাদেশের স্বতন্ত্র রাজনীতিবিদ
বরগুনা জেলার ব্যক্তি
মোস্তফা রেজা খান

মোস্তফা রেজা খান কাদেরী (১৮৯২—১৯৮১) ছিলেন একজন ভারতীয় মুসলিম পণ্ডিত, লেখক এবং সমগ্র ভারতের মুসলিমদের প্রধান মুফতি। তিনি তার অনুসারীদের কাছে মুফতি-এ-আযম হিন্দ (হিন্দুস্থানের প্রধান মুফতি) হিসাবে পরিচিত ছিলেন। ইসলামের প্রতি তার সেবার জন্য তিনি সমগ্র মুসলিম বিশ্বে শ্রদ্ধেয় ছিলেন।

জীবন
তিনি আরবি, উর্দু, ফারসি ভাষায় ইসলাম সম্পর্কিত বেশ কয়েকটি বই রচনা করেছিলেন এবং তার ফতোয়ার সংকলন ফতোয়া-ই-মোস্তফাভীয়া এ কয়েক হাজার ইসলামি সমস্যা নিয়ে রায় ঘোষণা করেন। হাজার হাজার ইসলামি পণ্ডিত তার আধ্যাত্মিক উত্তরসূরি হিসাবে গণ্য হয়েছিল। তিনি বেরেলিতে নিখিল ভারত জামাত রেজা-ই-মোস্তফার প্রধান নেতা ছিলেন, যা দেশভাগের পূর্বে ভারতে মুসলমানদের হিন্দু ধর্মে ধর্মান্তরিত করার শুদ্ধি আন্দোলনের বিরোধিতা করেছিল। ১৯৭৭ সালে ভারতে জরুরি অবস্থার সময় তিনি ভ্যাসেক্টমির বিরুদ্ধে ফতোয়া জারি করেছিলেন যা বাধ্যতামূলক করা হয়েছিল এবং মাত্র এক বছরে ৬২ লাখ ভারতীয় পুরুষকে নির্বীজন করা হয়েছিল। এই পরিস্থিতিতে মোস্তফা রেজা খান শ্রীমতী ইন্দিরা গান্ধীর ভারত সরকার প্রদত্ত এই আদেশের বিপক্ষে বিরোধিতা  করেছিলেন।

কর্ম
রেজা খান তার জীবদ্দশায় বেশ কয়েকটি বই লিখেছিলেন: 
 ফতোয়া-ই-মোস্তফাভিয়াহ (মোস্তফা রেজার রায়)
 আলা হযরতের আল-মালফুজাত (আহমদ রেজা খানের বাণী)
 সামান-ই-বখশীশ (বিশ্বনবী হযরত মুহাম্মদ (সাল্লাল্লাহু আলাইহি ওয়াসাল্লাম)'র সম্মানে ইসলামী কবিতার সংকলন)
 তাকিয়া বাজী (ওয়াহাবিবাদের গোপন মুখ)
 ওয়াকাত-উস-সিনান, আদখাল-উস-সিনান, কাহার ওয়াজিদ দিয়ান
 তুরক-উল-হুদা ওয়াল ইরশাদ ইলা আহকাম আল আমারা ওয়াল জেহাদ
 তাশিহ ইয়াকিন বার খতম-এ-নাইয়িন
 তরদুশ শাইতান আন সাবি লুর রেহমান  (১৩৬৫ হিজরিতে হজযাত্রীদের উপর কর আরোপের জন্য সৌদি আরব সরকারের ফতোয়া খণ্ডন)
 নো কাস্ট ইনফেরিয়র

শিষ্য
তার শিষ্যগণ:
মুহাম্মদ আলাভী আল-মালিকি
সৈয়দ মুহাম্মদ আমিন  
মুহাম্মদ মুজিব আশরাফ 
মাহমুদ আহমদ রেজভী কাদেরী আশরাফী 
মুফতি মুহাম্মদ আখতার রেজা খান আজহারী 
কামারুজ্জামান আজমী 
মুফতি মুহাম্মদ আফজল হোসাইন
মুফতি মুহাম্মদ হোসাইন
রেহান রেজা খান 
তেহসিন রেজা খান 
সৈয়দ নুর মুহাম্মদ
মুফতি জিয়া উল মুস্তফা
মুফতি গাজী আকবর আলী রেজভী 
আব্দুল হাদি কাদেরী 
আহমদ মুকাদ্দাম কাদেরী
মাওলানা বদরুল কাদেরী
মুফতি গোলাম সরওয়ার আল কাদেরী  
নুর উল আউলিয়া মুফতি মাহমুদ আহমদ কাদেরী রাফাকাতী 
আরশাদুল কাদেরী  
মুহাম্মদ ইব্রাহিম রেজা
আব্দুল হামিদ রেজভী 
মুহাম্মদ গোফরান সিদ্দিকী
মুহাম্মদ মুসলেহ উদ্দিন সিদ্দিকী
সৈয়দ শাহ তুরাব উল হক

তথ্যসূত্র

গ্রন্থপঞ্জি

বহিঃসংযোগ
 – মোস্তফা রেজা খান তার শিষ্যদেরকে দক্ষিণ আফ্রিকায় ইসলামের খেদমতে পাঠান
 – মোস্তফা রেজা খান কাদেরী আহলে সুন্নাত আন্দোলনের নেতৃত্ব দেন
নুরেমদিনা.নেট-এ মুফতি আজম-ই-মোস্তফা রেজা খান
 তার স্মরণে বিভিন্ন প্রতিষ্ঠান
আহলেসুন্নাত.নেট-এ  মোস্তফা রেজা কাদরী সম্পর্কে

১৮৯২-এ জন্ম
১৮৯১-এ মৃত্যু
হানাফী ব্যক্তি
ইসলামের ভারতীয় পণ্ডিত
বেরলভী
বেরলভী ব্যক্তি
প্রধান মুফতি
আহমদ রেজা খানের পরিবার
পশতুন বংশোদ্ভূত ভারতীয় ব্যক্তি
ভারতের আলেম
বেরেলির ব্যক্তি
১৯৮১-এ মৃত্যু
ভারতের প্রধান মুফতি
মাম্যারি পিক

মাম্যারি পিক আমেরিকা যুক্তরাষ্ট্রের আলাস্কার জুনাও সিটি এবং বরোতে একটি শীর্ষ সম্মেলন , যার  উচ্চতা   , মামারী পিক হ'ল আলাস্কার ৩৫৮ তম উঁচপর্বত 

এর নাম বর্ণনামূলক ভাবে করা হয়।

তথ্যসূত্র 

আলাস্কার পর্বত
জি এম ফজলুল হক

জি এম ফজলুল হক বাংলাদেশ জাতীয়তাবাদী দলের রাজনীতিবিদ ও চাঁদপুর-৩ আসনের সাবেক সংসদ সদস্য।

জন্ম ও প্রাথমিক জীবন 
ফজলুল হক চাঁদপুর জেলায় জন্মগ্রহণ করেন।

রাজনৈতিক ও কর্মজীবন 
ফজলুল হক বাংলাদেশ জাতীয়তাবাদী দলের মনোনয়ন নিয়ে জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে চাঁদপুর-৩ আসন থেকে সংসদ সদস্য নির্বাচিত হয়েছিলেন। ২০০৮ সালের নবম জাতীয় নির্বাচনে তিনি আওয়ামী লীগের দীপু মনির কাছে পরাজিত হন।

আরও দেখুন 

 সপ্তম জাতীয় সংসদ সদস্যদের তালিকা
 অষ্টম জাতীয় সংসদ সদস্যদের তালিকা

তথ্যসূত্র 

জীবিত ব্যক্তি
চাঁদপুর জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
সপ্তম জাতীয় সংসদ সদস্য
অষ্টম জাতীয় সংসদ সদস্য
চাঁদপুর জেলার ব্যক্তি
বৈদিক তারামণ্ডল মন্দির

বৈদিক তারামণ্ডল মন্দির বা বৈদিক প্ল্যানেটরিয়াম হল পশ্চিমবঙ্গের নদীয়া জেলার মায়াপুরে অবস্থিত একটি মন্দির। বর্তমানে মন্দিরটি নির্মাণাধীন রয়েছে। পুরোপুরি কাজ শেষ হলে এই মন্দিরই হবে বিশ্বের দ্বিতীয় উচ্চতম মন্দির বা ধর্মস্থান এবং বৃহত্তম হিন্দু মন্দির।

ইতিহাস

উদ্বোধন  
১৩ ফেব্রুয়ারি ২০২০ সালে বৃহস্পতিবার বৈদিক তারামণ্ডল মন্দিরের পুজারির মেঝের উদ্বোধন করা হয়। এই অনুষ্ঠান উপলক্ষে প্রায় ৮০টি দেশের প্রতিনিধি মায়াপুরে উপস্থিত ছিলেন। এই অনুষ্ঠানে পতাকা উত্তোলন ও প্রদীপ প্রজ্জ্বলন করেন বৈদিক প্ল্যানেটরিয়াম প্রজেক্টর চেয়ারম্যান হেনরি ফোর্ডের নাতি আলফ্রেড ফোর্ড (অম্বরিশ দাস)। হাতির পিঠে চড়িয়ে এক বর্ণাঢ্য শোভাযাত্রা সহকারে রাধাকৃষ্ণের বিগ্রহকে নিয়ে আসা হয় নতুন মন্দির বৈদিক তারামণ্ডলে। উদ্বোধনী অনুষ্ঠানে বিশ্ববাসীর কল্যাণে হোমযজ্ঞ করা হয়। মন্দির উদক্তারা জানান- আধ্যাত্মিক পরিবেশে বিশ্বের বিভিন্ন প্রান্তের মানুষ যাতে এখানে এসে শান্তি পান, তার জন্য বৈদিক প্লানেটরিয়ামের নির্মাণ কাজ চলছে। ২০২২ সালের মধ্যে সম্পূর্ণ ভাবে এই প্লানেটরিয়ামের কাজ সম্পন্ন হবে।

বৈদিক প্লানেটরিয়ামের একটি অংশই হল পূজারি ফ্লোর। এই ফ্লোরে ৬২টি সুসজ্জিত ঘর রয়েছে। ইসকন মন্দির কর্তৃপক্ষের তথ্য মতে, প্রায় আড়াই একর জমির উপর তৈরি হচ্ছে এই মন্দির। ওই পূজারী ফ্লোর প্রতিদিন এক ঘণ্টার জন্য সর্বসাধারণের জন্য খোলা থাকে। আগামী দিনে এই বৈদিক প্লানেটরিয়াম বিশ্বের মানুষের কাছে অন্যতম দর্শনীয় স্থান হয়ে উঠবে বলে ইসকন কর্তৃপক্ষের দাবি।

স্থাপত্য 
এই মন্দিরটি পূর্ব এবং পশ্চিমের স্থাপত্যের মিশ্রণ। মন্দিরে ব্যবহৃত মার্বেল ভিয়েতনাম থেকে আমদানি করা হয়েছে এবং ভারতের মার্বেলও ব্যবহার করা হয়েছে। এই মন্দিরের উচ্চতা ১১৩ মিটার বা ৩৭০ ফুট হবে বলে জানিয়েছেন উদ্যোক্তারা। পুরোপুরি কাজ শেষ হলে এই মন্দিরই হবে বিশ্বের দ্বিতীয় উচ্চতম মন্দির বা ধর্মস্থান। এখনও পর্যন্ত বিশ্বের উচ্চতম ধর্মস্থান হিসেবে নাম নথিভুক্ত রয়েছে ভ্যাটিকানের সেন্ট পিটার বেসিলিকা চার্চের, যার উচ্চতা ১৩৮ মিটার বা ৪৫২ ফুট।

প্ল্যানেটারিয়ামটি মহাবিশ্বের একটি বৃহৎ সংস্করণ হিসাবে সমন্বিত করে এবং ভগবদ্ গীতার বর্ণনা অনুসারে মহাবিশ্বের সৃষ্টি তত্ত্বকে চিত্রিত করবে। সৃষ্টি তত্ত্বটি ত্রিমাত্রিক অডিও-ভিজ়্যুয়াল মিডিয়ামে প্রদর্শন করা হবে।

পূজারি তল  
মন্দিরের পুজারি তল বা মেঝে ২.৫ একর এলাকা নিয়ে গঠিত এবং মন্দিরের তলের ব্যস ৬০ মিটার। মন্দিরের গম্বুজ থেকে ২০ মিটার লম্বা বৈদিক ঝাড়বাতি রয়েছে, যা পূজারি তল থেকে দৃশ্যমান।

গম্বুজ 
মন্দিরে ৩ টি গম্বুজ রয়েছে, এর মধ্যে মাঝের গম্বুজটি বড় এবং বড় গম্বুজের দুই পাশে রয়েছে ছোট গম্বুজ। প্ল্যানেটারিয়ামের বড় বা প্রধান গম্বুজটি বিশ্বের যে কোন ধর্মীয় কাঠামোর দীর্ঘতম এবং প্রশস্ত গম্বুজ।

চক্র 
বৈদিক তারামণ্ডলের প্রধান গম্বুজের মাথায় রয়েছে দু’টি বিশাল সুদর্শন চক্র। সুদর্শন চক্রটি ২৪ ক্যারেট সোনার পাত দিয়ে মোড়া স্টেইনলেস স্টিল দিয়ে তৈরি। বড় চক্রের ওজন ১.৫ টন আর ছোটটির ওজন ৫ কুইন্টাল। রাশিয়া থেকে আসা কারিগরের হাতে তৈরি সুদর্শন চক্র দু’টি তৈরির খরচ হয় প্রায় ১৫ কোটি টাকা। ২০১৯ সালে চক্রদুটি স্থাপন করা হয়।

তথ্যসূত্র

বহিঃসংযোগ

কৃষ্ণ মন্দির
নৃসিংহ মন্দির
পশ্চিমবঙ্গের হিন্দু মন্দির
নদিয়া জেলার হিন্দু মন্দির 
২১শ শতাব্দীর হিন্দু মন্দির
২০১০-এ পশ্চিমবঙ্গে প্রতিষ্ঠিত
আন্তর্জাতিক কৃষ্ণভাবনামৃত সংঘের মন্দির
মেটআর্ট

মেটাআর্ট হ'ল মেটআর্ট নেটওয়ার্কের মূল সাইট। যা শৈল্পিক ফটোগ্রাফি এবং ভিডিওর মাধ্যমে নগ্নতা এবং স্পষ্ট যৌনতা অন্বেষণকারী ওয়েবসাইটগুলির একটা দল। এটি একটি শৈল্পিক নগ্ন ফটোগ্রাফি  ওয়েবসাইট যা ক্যালিফোর্নিয়ার, সান্টা মনিকায় অবস্থিত এইচএলপি জেনারেল পার্টনার্সের মালিকানাধীন।  সাইটটিতে আংশিক বা সম্পূর্ণ নগ্ন মহিলাদের কামোত্তেজক ছবি রয়েছে এবং ১৯৯৮ থেকে অনলাইনে রয়েছে (মূলত মোস্ট ইরোটিকটিনসডটকম হিসাবে)। 

মেটাআর্ট হ'ল মেটআর্ট নেটওয়ার্কের মালিকানাধীন বা রক্ষণাবেক্ষণ করা বেশ কয়েকটি ওয়েবসাইটগুলির মধ্যে একটি।  এর অঙ্গপ্রতিষ্ঠান সাইট সেক্সআর্টে ইরোটিসিজম, যৌনতা এবং শৈল্পিকতার উপর দৃষ্টি নিবদ্ধ করে, পুরুষদের পাশাপাশি মহিলাদের জন্য নির্মিত "রোম্যান্টিক পর্ন" বৈশিষ্ট্যযুক্ত পর্ন রয়েছে। ফটোগ্রাফ এবং মুভিগুলির বড় বাজেট এবং উচ্চ-শ্রেণীর। চলচ্চিত্রগুলি প্রায়শই বহিরাগত অবস্থানগুলিতে ধারণ করা হয় এবং সুন্দর মেয়ে এবং আকর্ষণীয় গল্পের বৈশিষ্ট্যযুক্ত।    অ্যালেক্স হাইগ এবং জিএ ওয়েন মেটাআর্ট নেটওয়ার্কের সহ-মালিক।

পুরস্কার

তথ্যসূত্র 

মার্কিন ইরোটিক এবং পর্নোগ্রাফি ওয়েবসাইট